Η **Κάμλα Περσάντ-Μπισεσάρ** (*Kamla Persad-Bissessar*, γεν. στις 22 Απριλίου 1952 στην Σιπάρια) είναι πολιτικός του Τρινιντάντ και Τομπάγκο και πρωθυπουργός στη χώρα από τις 26 Μαΐου 2010 ως τις 9 Σεπτεμβρίου 2015. Ήταν η πρώτη γυναίκα στο αξίωμα αυτό στην ιστορία του νησιού..

Είναι πρόεδρος του Ενωτικού Εθνικού Κογκρέσου και ηγείται του πεντακομματικού συνασπισμού Συντροφιά του Λαού. Είναι η πρώτη γυναίκα που έγινε και εισαγγελέας, υπηρεσιακή πρωθυπουργός, ηγέτιδα της αντιπολίτευσης, εκτός από πρωθυπουργός στο Τρινιντάντ και Τομπάγκο. Ανέλαβε ηγέτης της αντιπολίτευσης το 2010.

Εκπαίδευση
----------

Αποφοίτησε από το Λύκειο του Ιέρε και συνέχισε τις σπουδές της στο Πανεπιστήμιο των Δυτικών Ινδιών, στο Τεχνολογικό Κολέγιο του Νόργουντ (Αγγλία) και στην Νομική Σχολή Χιου Γούντινγκ. Συνακόλουθα, απέκτησε τίτλο B.A. (Hons.), δίπλωμα στην εκπαίδευση, B.A. στα Νομικά (Hons.) και πιστοποιητικό Νομικής Εκπαίδευσης (Legal Education Certificate). Το 2006 απέκτησε Μάστερ (Executive Masters) στην Διοίκηση Επιχειρήσεων (EMBA) από τη Σχολή Αποφοίτων Άρθουρ Λοκ Τζακ (Arthur Lok Jack Graduate School of Business) του Τρινιντάντ.

Μετά τις σπουδές της εργάστηκε ως δασκάλα. Ενώ βρισκόταν στην Αγγλία για τις σπουδές της, εργάστηκε ως κοινωνική λειτουργός για τα παιδιά στο Λονδίνο και σε συνεργασία με την Εταιρεία της Εκκλησίας της Αγγλίας για τα Παιδιά (The Children's Society). Δίδαξε στο Λύκειο του Αγίου Ανδρέα του Κίνγκστον στην Τζαμάικα και στο Μόνα Κάμπους. Εν συνεχεία, δίδαξε και στο Τρινιντάντ. Έπειτα από μερικά χρόνια, δίδαξε σε πανεπιστήμιο.

Πολιτική καριέρα
----------------

Εξελέγη για πρώτη φορά βουλευτής το 1995. Το 1995 έγινε για πρώτη φορά εισαγγελέας και ξανά το 2001. Με το σχηματισμό κυβέρνησης από το Ενωτικό Εθνικό Κογκρέσο το 2000, η Περσάντ-Μπισεσάρ ανέλαβε υπουργός Παιδείας. 
Στις 25 Απριλίου 2006 ψηφίστηκε από τους βουλευτές της αντιπολίτευσης ως ηγέτης της αντιπολίτευσης. Η θέση εκείνη είχε κηρυχθεί κενή από τον πρόεδρο Μάξγουελ Ρίτσαρντς μετά την εμπλοκή του Μπασντέο Παντέι σε οικονομικό σκάνδαλο. Συνακόλουθα διορίστηκε αρχηγός της αντιπολίτευσης η Μπισεσάρ, στις 26 Απριλίου 2006.

### Πρωθυπουργία

Στις 24 Ιανουαρίου 2010 η Κάμλα Περσάντ-Μπισεσάρ εξελέγη πρόεδρος του Ενωτικού Εθνικού Κογκρέσου (UNC), επικρατώντας του ιδρυτή του κόμματος, Μπασντέο Παντέι. Επίσημα διορίστηκε αρχηγός της αντιπολίτευσης στις 25 Φεβρουαρίου 2010, έχοντας εξασφαλίσει τη στήριξη των περισσότερων βουλευτών του UNC.

Έπειτα από τη νίκη του συνασπισμού Συντροφιά του Λαού στις πρόωρες γενικές εκλογές που διεξήχθησαν στις 24 Μαΐου 2010, ο πρωθυπουργός Πάτρικ Μάνινγκ παραιτήθηκε και η Μπισεσάρ έγινε η πρώτη γυναίκα πρωθυπουργός στην ιστορία του νησιού. Εκτός από αυτό έγινε και η πρώτη γυναίκα πρόεδρος εν ενεργεία σε αξίωμα, προερχόμενη από μια χώρα της Κοινοπολιτείας.

Έπειτα από την ήττα του κόμματός της στις γενικές εκλογές τον Σεπτέμβριο του 2015, παραιτήθηκε από την πρωθυπουργία και στη θέση της ανέλαβε ο Κιθ Ρόουλι.

Ιδιωτική ζωή
------------

Η Μπισεσάρ είναι παντρεμένη με τον Δρα Γκρέγκορι Μπισεσάρ και έχουν έναν γιο.
Τον Αύγουστο του 2011, επιβεβαιώθηκε από κυβερνητικούς αξιωματούχους ότι η Κάμλα προσβλήθηκε από δάγκειο πυρετό και ότι θα ασκεί πλέον τα καθήκοντά της υπό ιατρική επίβλεψη.

Παραπομπές
----------

1. ↑  (Γερμανικά) *Εγκυκλοπαίδεια Μπρόκχαους*. persad-bissessar-kamla. Ανακτήθηκε στις 9  Οκτωβρίου 2017.
2. ↑  (Γερμανικά) *Munzinger Personen*. 00000028307. Ανακτήθηκε στις 9  Οκτωβρίου 2017.
3. ↑  www.ttparliament.org/members/member/kamla-persad-bissessar/.
4. ↑  www.ttparliament.org/members.php?mid=54.
5. ↑  Sookraj, Radhica (26 Μαΐου 2010). «Kamla came from humble beginnings» (στα αγγλικά). *Trinidad and Tobago Guardian*.. Ανακτήθηκε στις 27 Μαΐου 2010.
6. ↑  ttgapers.com 2010. PNM lose to Peoples Partnership in Trinidad elections 2010 Αρχειοθετήθηκε 2013-09-27 στο Wayback Machine.. *ttgapers.com* 24 Μαΐου 2010.
7. ↑  «WOMAN POWER: Kamla creates history in TT». Caribbean News Agency (CANA). 25-5-2010.. Ανακτήθηκε στις 26 Μαΐου 2010. [*νεκρός σύνδεσμος*]
8. ↑  Lord, Richard. 2006. Leader Kamla: President's move forces UNC crisis decision Αρχειοθετήθηκε 2006-04-28 στο Wayback Machine.. *Trinidad Express* 26 Απριλίου 2006.
9. ↑  Lawyers criticise Max for declaring vacancy Αρχειοθετήθηκε 2006-04-28 στο Wayback Machine. *Trinidad Express* 26-4-2006.
10. ↑  Cummings, Stephen (16 Ιανουαρίου 2006). «Trinidad's opposition leader set to go on trial». Caribbean Net News. Αρχειοθετήθηκε από το πρωτότυπο στις 2007-02-03.. Ανακτήθηκε στις 19 Φεβρουαρίου 2007.
11. ↑  Current Members of the House of Representatives > The Honourable Kamla Persad-Bissessar, MP: Parliament of Trinidad and Tobago
12. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 20 Οκτωβρίου 2013. Ανακτήθηκε στις 17 Αυγούστου 2011.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κάμλα Περσάντ-Μπισεσάρ** |

* Επίσημος ιστότοπος
* Kamla's Karma - Anthony Milne, *Trinidad Express* 10 Ιουνίου 2002.
* Βιογραφία από το Nalis.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 161403510
* LCCN: nb2011002654
* ISNI: 0000 0001 1111 7317

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Kamla Persad-Bissessar  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |